b'\n_START_ARTICLE_\nPikkumustakaija\n_START_SECTION_\nKoko ja ulkon\xc3\xa4k\xc3\xb6\n_START_PARAGRAPH_\nLinnun pituus on 35 cm ja paino noin 315 g. Pikkumustakaijan h\xc3\xb6yhenpuku on mustanruskea, vain pyrst\xc3\xb6n alapeitinh\xc3\xb6yheniss\xc3\xa4 ja k\xc3\xa4sisulkien ulkoh\xc3\xb6ydyiss\xc3\xa4 on harmaata. Nokka on sarvenv\xc3\xa4rinen, iiris tummanruskea ja koivet harmaat. Vanhin vankeudessa el\xc3\xa4nyt pikkumustakaija eli 34,1 vuoden ik\xc3\xa4iseksi.\n_START_SECTION_\nEsiintyminen\n_START_PARAGRAPH_\nPikkumustakaijaa tavataan Komorien saaristossa, Madagaskarilla ja Seychellien Praslin Islandilla. Lajista tunnetaan kolme alalajia: nigra Madagaskarin it\xc3\xa4osissa, libs muualla Madagaskarilla ja sibilans Komoreilla. Praslinin populaatio saattaa olla joko ihmisen saarelle tuoma tai luonnollista kautta saapunut. Carl von Linn\xc3\xa9 kuvaili lajin holotyypin It\xc3\xa4-Madagaskarista.\n_START_SECTION_\nElinymp\xc3\xa4rist\xc3\xb6\n_START_PARAGRAPH_\nPikkumustakaija el\xc3\xa4\xc3\xa4 metsiss\xc3\xa4 ja pensaikoissa.\n_START_SECTION_\nLis\xc3\xa4\xc3\xa4ntyminen\n_START_PARAGRAPH_\nPikkumustakaijan lis\xc3\xa4\xc3\xa4ntymisest\xc3\xa4 tiedet\xc3\xa4\xc3\xa4n vain v\xc3\xa4h\xc3\xa4n. Sen pes\xc3\xa4 sijaitsee puunkolossa ja sen pesim\xc3\xa4kauden uskotaan kest\xc3\xa4v\xc3\xa4n marraskuusta helmikuuhun. Vankeudessa naaras munii kolmesta viiteen munaa, joita se hautoo ainakin kaksi viikkoa. Poikaset l\xc3\xa4htev\xc3\xa4t pes\xc3\xa4st\xc3\xa4 viiden-kuuden viikon ik\xc3\xa4isin\xc3\xa4.\n_START_SECTION_\nRavinto\n_START_PARAGRAPH_\nPikkumustakaijat sy\xc3\xb6v\xc3\xa4t hedelmi\xc3\xa4, marjoja, siemeni\xc3\xa4 ja kukkia. Paikoin Komoreilla se on viljelytuholainen kaakaoviljelmill\xc3\xa4.'